Projekts

LATVIJAS REPUBLIKAS MINISTRU KABINETS

2021. gada Noteikumi Nr.

Rīga (prot. Nr. .§)

**Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”**

Izdoti saskaņā ar [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums)
[3. panta](https://likumi.lv/ta/id/52951-epidemiologiskas-drosibas-likums#p3) otro daļu, [14. panta](https://likumi.lv/ta/id/52951-epidemiologiskas-drosibas-likums#p14) pirmās daļas 5. punktu,
[19. panta](https://likumi.lv/ta/id/52951-epidemiologiskas-drosibas-likums#p19) pirmo un 2.1 daļu, [19.1 pantu](https://likumi.lv/ta/id/52951-epidemiologiskas-drosibas-likums#p19_1), [30. panta](https://likumi.lv/ta/id/52951-epidemiologiskas-drosibas-likums#p30) trešo daļu,
[31. panta](https://likumi.lv/ta/id/52951-epidemiologiskas-drosibas-likums#p31) piekto daļu, [39. panta](https://likumi.lv/ta/id/52951-epidemiologiskas-drosibas-likums#p39) pirmo un otro daļu,
[Covid-19 infekcijas izplatības pārvaldības likuma](https://likumi.lv/ta/id/315278-covid-19-infekcijas-izplatibas-parvaldibas-likums)
[4. panta](https://likumi.lv/ta/id/315278-covid-19-infekcijas-izplatibas-parvaldibas-likums#p4) 1., 2., 3., 4., 5., 6., 7., 8., 9., 10., 11., 12., 13., 14., 15.,
16., 17., 18. un 21. punktu, [6.1 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6_1) otro daļu, [6.3 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6_3) otro daļu,
[6.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6_4) otro daļu, [6.7 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6_7) pirmo, otro un trešo daļu,
[6.9 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6_9) otro daļu un [10.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p10_4) trešo daļu un
[Farmācijas likuma](https://likumi.lv/ta/id/43127-farmacijas-likums) [5. panta](https://likumi.lv/ta/id/43127-farmacijas-likums#p5) 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A., 114A., 120B., 123., 129., 134A., 153A.,159.nr., 164A., 167A., 164A., 170A. nr.) šādus grozījumus:

1. Izteikt 6.3.1 apakšpunktu šādā redakcijā:

“6.3.1 transportlīdzeklī, taksometrā vai vieglajā automobilī, ar kuru veic pasažieru komercpārvadājumus, transportlīdzekļa vadītāji, kuri neatrodas no pasažieriem pilnībā nodalītā kabīnē, kā arī pasažieri lieto mutes un deguna aizsegus. Transportlīdzekļa vadītājs vai konduktors informē par mutes un deguna aizsega pareizu lietošanu (aizsedzot muti un degunu) un atsaka pakalpojuma sniegšanu, ja persona nelieto mutes un deguna aizsegu vai lieto to neatbilstošā veidā (neaizsedzot degunu un muti);”.

2. Izteikt 6.1 1. apakšpunktu šādā redakcijā:

“6.1 1.  organizē iekāpšanu un izkāpšanu tā, lai pasažieru skaits transportlīdzeklī nepārsniedz 80 % no tā ietilpības, vai 85% no tā ietilpības, ja nepieciešams uzņemt pasažierus pieturvietās ārpus reģionālās nozīmes maršrutu galapunktiem. Pārvadātājs transportlīdzekļa salonā izvieto informāciju par pieļaujamo pasažieru skaitu. Ja transportlīdzeklī tā specifikas dēļ nav iespējams kontrolēt pasažieru iekāpšanu un izkāpšanu, pārvadātājs aicina pasažierus izvēlēties vietas tā, lai transportlīdzekļa salons būtu vienmērīgi piepildīts un pēc iespējas ievērotas distancēšanās prasības.”.

3. Svītrot 6.4 punktu.

4. Izteikt 6.5 punktu šādā redakcijā:

“6.5 Ja atbilstoši Slimību profilakses un kontroles centra tīmekļvietnē publicētajai informācijai 14 dienu kumulatīvais Covid-19 gadījumu skaits ir ne vairāk kā 20 jauni saslimšanas gadījumi uz 100 000 iedzīvotājiem, šo noteikumu 6.1 1. apakšpunkta prasības nepiemēro.”.

5. Papildināt noteikumus ar 6.6, 6.7, 6.8  un 6.9 punktu šādā redakcijā:

“6.6 Sabiedriskā transporta pārvadātājs trīs dienu laikā organizē pasažieru iekāpšanu un izkāpšanu atbilstoši šo noteikumu [6.1](https://likumi.lv/ta/id/315304#p6_1) [1.](https://likumi.lv/ta/id/315304#p1)apakšpunktā minētajām prasībām.

6.7 Komerciālajos maršrutos (reisos) pārvadātājs var neievērot šo noteikumu 6.1 1. apakšpunktā minētās prasības, ja transportlīdzeklī tiek uzņemti tikai pasažieri ar sadarbspējīgu testēšanas, vakcinācijas vai pārslimošanas sertifikātu. Pārvadātājs ir atbildīgs, ka pie iekāpšanas transportlīdzeklī tiek nodrošināta sadarbspējīgu testēšanas, vakcinācijas vai pārslimošanas sertifikātu kontrole. Šajā punktā minētie pasažieri, konduktori un transportlīdzekļa vadītājs var nelietot mutes un deguna aizsegus.

6.8 Vilcienu maršrutos, kuros biļetes tiek pārdotas ar numurētām sēdvietām, pārvadātājs var organizēt pārvadājumus atsevišķos vagonos ievērojot šo noteikumu 6.7 punktā noteikto kārtību.

6.9 Sabiedriskā transporta pakalpojumu pasūtītājs valstspilsētās var noteikt, ka pārvadājumi pašvaldības administratīvajā teritorijā tiek veikti 6.7 punktā noteiktajā kārtībā.”.

6. Izteikt 7.5.3.apakšpunktu šādā redakcijā:

“7.5.3. reisa izpildes laikā – izmantojot automātiskās ventilācijas sistēmas vai atverot lūkas un logus, katrā pieturvietā atverot visas durvis pasažieru iekāpšanas pusē, kā arī, ja laikapstākļi ir piemēroti, ik pēc 30 minūtēm pieturvietās atverot durvis uz 5 minūtēm.”.

7. Papildināt noteikumus ar 7.5.4. apakšpunktu šādā redakcijā:

“7.5.4. transportlīdzekļa salonā uz logiem izvieto informatīvas norādes ar aizliegumu pasažierim tos aizvērt.”.

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova